અમદાવાદના વસ્ત્રાલના ઓમ એફોર્ડેબલ ફ્લેટમાં રહેતા અને યુનાઇટેડ સ્કુલમાં શિક્ષક તરીકે કામ કરતા મયુર પારેખ નામના 35 વર્ષીય યુવકે શનિવારે બપોરે મણિનગર રેલવે સ્ટેશન ખાતે ટ્રેન સામે ઝંપલાવીને આત્મહત્યા કરી લીધી હતી. બાદમાં તેના મોબાઇલ ફોન પરથી તેના પરિવારજનોને સ્થાનિક લોકોએ જાણ કરતા તેની પત્ની પ્રિતિ અને અન્ય પરિવારજનો દોડી આવ્યા હતા અને તપાસ મયુરનો મૃતદેહ જોઇ ભાંગી પડ્યા હતા. પણ આત્મહત્યાનું કારણ સ્પષ્ટ થયુ નહોતું. જો કે બપોરના સમયે ઘરમાંથી ત્રણ પેઇજની સ્યુસાઇડ નોટ મળી આવી હતી. જે મયુર દ્વારા લખવામાં આવી હતી. સ્યુસાઇડ નોટમાં લખવામાં આવ્યું હતું કે તેની સ્કુલમાં કામ કરતી જયશ્રી નામની શિક્ષીકાએ તેને ખોટી રીતે એક કેસમાં ફસાવ્યો હતો અને સતત બ્લેક મેઇલ કરવામાં આવતો હતો. જેથી આત્મહત્યા કરવા સિવાયનો કોઇ રસ્તો નથી.